《题松下老人图》
宋代·刘庭式

古松苍髯枝屈缴，失笑相惊在岩穴。老翁手持绿玉杖，独立西风双鬓雪。

修然野服山家容，平生我亦怀高风。彭泽归来入图画，真有人间靖节翁。

作者简介：齐州人，字得之。举进士。通判密州。守约而娶盲女，不为色动，深为苏轼感叹。神宗元丰间为朝请郎。后监太平观，老于庐山，以高寿终。